32005D0498
L 183/92
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 юли 2005 година
за определяне на специални условия за внос на рибни продукти от Алжир
(нотифицирано под номер С(2005) 2533)
(текст от значение за ЕИП)
(2005/498/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), и по-специално член 11, параграф 1 от нея,
като има предвид, че:
(1)
От името на Комисията беше извършена инспекция в Алжир с цел да се проверят условията, при които рибните продукти се произвеждат, съхраняват и изпращат за Общността.
(2)
Правилата за здравни инспекции и мониторинг на рибните продукти, определени от законодателството на Алжир, могат да се считат за еквивалентни на правилата, определени в Директива 91/493/ЕИО.
(3)
По-специално „Direction des services vétérinaires (DSV) - Ministère de l'agriculture et du développement rural“ може ефективно да удостовери прилагането на законодателството в сила.
(4)
DSV гарантира официално, че стандартите, съдържащи се в глава V на приложението към Директива 91/493/ЕИО в областта на здравния контрол и надзор на рибните продукти, са спазени и че се прилагат хигиенни изисквания, които са еквивалентни на изискванията, определени в тази директива.
(5)
Подходящо е да се установят подробни разпоредби относно рибните продукти, внасяни в Общността от Алжир, съгласно Директива 91/493/ЕИО.
(6)
Освен това е необходимо да се изготви списък с одобрените предприятия, кораби фабрики и хладилни складове, както и списък на хладилните кораби, оборудвани съгласно Директива 92/48/ЕИО на Съвета от 16 юни 1992 г. относно определянето на минималните хигиенни правила, приложими за улова на рибни продукти на борда на някои кораби съгласно член 3, параграф 1, буква а), i) от Директива 91/493/ЕИО (2). Тези списъци следва да се изготвят на основата на съобщение на DSV до Комисията.
(7)
Настоящото решение следва да започне да се прилага 45 дни след публикуването му, за да се осигури необходимият преходен период.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
„Direction des services vétérinaires (DSV) - Ministère de l'agriculture et du développement rural“ е компетентният орган в Алжир, на който е възложена проверката и удостоверяването на съответствието на рибните продукти с изискванията на Директива 91/493/ЕИО.
Член 2
Рибните продукти, внасяни в Общността от Алжир, отговарят на изискванията, посочени в членове 3, 4 и 5.
Член 3
1. Всяка пратка се придружава от номериран оригинален здравен сертификат, надлежно попълнен, подписан, датиран и състоящ се от една страница в съответствие с образеца от приложение I.
2. Здравният сертификат се изготвя най-малко на един от официалните езици на държавата-членка, в която се извършват проверките.
3. Здравният сертификат съдържа името, длъжността и подписа на представителя на DSV, както и официалния печат на последния в цвят, различен от този на другите данни.
Член 4
Рибните продукти произхождат от одобрени предприятия, хладилни складове или кораби фабрики или от регистрирани хладилни кораби, изброени в приложение II.
Член 5
Всички пратки носят с незаличими букви надписа „АЛЖИР“ и номер на одобрението/регистрационен номер на предприятия, хладилни складове или кораби фабрики или от регистрирани хладилни кораби, с изключение на замразените рибни продукти на едро и предназначени за производство на консервирани храни.
Член 6
Настоящото решение се прилага от 28 август 2005 г.
Член 7
Адресати на настоящото решение са държавите-членки.
Съставено в Брюксел на 12 юли 2005 година.